proxectonos/corpus_dominio_legal_administrativo_tmp huggingface dataset:
28/06/2018 | Administración LocalMunicipal
Outes
Anuncio de aprobación do padrón de saneamento e depuración de augas residuas do 1.º semestre de 2018

ANUNCIO DE APROBACIÓN DO PADRÓN DE SANEAMENTO E DEPURACIÓN DE AUGAS RESIDUAIS DO 1.º SEMESTRE DE 2018 A Xunta de Goberno Local deste Concello, en sesión de 25 de xuño de 2018 aprobou o padrón de contribuíntes da taxa polo servizo de saneamento e depuración de augas residuais do 1.º semestre de 2018, composto por un total de 2.931 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 27 de xullo de 2018 ata o 27 de setembro de 2018. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 25 de xuño de 2018. A alcaldesa Asdo.: María Beatriz Molinos Vidal
28/06/2018 | Administración LocalMunicipal
Mugardos
Expediente de modificación de créditos MC 10/2018

EDICTO O Pleno do Concello, en sesión ordinaria do 25 de maio de 2018, aprobou inicialmente o expediente de modificación de créditos MC 10/2018, de créditos extraordinarios financiados con cargo ao remanente líquido de tesourería para gastos xerais e anulacións ou baixas doutras partidas do estado de gastos do orzamento en vigor cunhas consignacións susceptibles de redución. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,27 de xuño de 2018. A alcaldesa María del Pilar Díaz Otero
28/06/2018 | Administración LocalMunicipal
Mugardos
Padróns do servizo de axuda no fogar do mes de maio de 2018 de prestación básica e dependencia

ANUNCIO DE COBRANZA Anuncio de cobranza do padrón do mes de maio de 2018 do SAF a través do programa básico e da Lei da dependencia A resolución da Alcaldía 705 do 25/06/2018 aprobou os padróns fiscais correspondentes ao mes de maio do exercicio 2018 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo dun mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 25 de xuño de 2018. A alcaldesa María del Pilar Díaz Otero
28/06/2018 | Administración LocalMunicipal
Irixoa
Recoñecemento carácter privado camiño Albariza-Viña. Mª Nélida Sordo

O Concello de Irixoa está tramitando o recoñecemento da privacidade do camiño que catastralmente se sitúa entre as parcelas rústicas 611 e 612 do polígono 17 de Irixoa, na zona de Albariza (parroquia da Viña). O expediente tramítase á solicitude de Mª Nélida Sordo Martínez. O camiño está catastrado como parcela 9023 e como de titularidade municipal. A aprobación provisional municipal, adoptada por acordo da Xunta de Goberno Local do 15-6-2018, exponse ao público polo prazo de 15 días hábiles; durante tal prazo os veciños, usuarios e calquera afectado poderán presentar por escrito as súas alegacións, resolvéndose neste caso o expediente por novo acordo plenario definitivo. Irixoa, 20 de xuño de 2018 O alcalde Antonio Deibe Sanmartín
28/06/2018 | Administración LocalMunicipal
Cambre
Ausencia de don Brais Cubeiro Fernández, concelleiro do servizo de Deportes, desde o día 27 de xuño ao 16 de xullo de 2018, ambos os dous incluídos

Esta Alcaldía, con data do día 18 de xuño de 2018, ditou a Resolución número 1188/2018 que se transcribe a continuación: “Por Resolución desta Alcaldía núm.1841/2016, do 18 de novembro, o señor alcalde conferiu a don Roman Francisco Chanque Astinza a delegación especial do servizo de Deportes. Segundo o escrito rexistrado de entrada ao núm.0/4209 o día 15 de xuño de 2018, don Roman Francisco Chanque Astinza non poderá exercer as súas funcións como concelleiro con delegación especial desde o día 27 de xuño ao 16 de xullo de 2018, ambos os dous incluídos. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de don Roman Francisco Chanque Astinza, desde o día 27 de xuño ao 16 de xullo de 2018, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por don Daniel Carballada Rodríguez, concelleiro que ostenta a delegación xenérica da Área de Cultura, Deportes e Mobilidade, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1841/2016, do 18 de novembro. Transcorrido o citado prazo de ausencia, don Roman Francisco Chanque Astinza continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 21 de xuño de 2018. O alcalde Óscar A. García Patiño
28/06/2018 | Administración LocalMunicipal
Fene
Servizos Económicos e Tributarios
Conta xeral 2017

Formulada e rendida a Conta Xeral deste Concello correspondente ao exercicio 2017 e informada favorablemente pola Comisión Especial de Contas en sesión de data 25 de xuño de 2018; exponse ao público nas oficinas da Intervención municipal por espacio de quince días hábiles durante os cales e oito máis os interesados poderán presentar reclamacións, reparos ou observacións, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, de 5 de marzo. Asinado dixitalmente en Fene polo alcalde, Gumersindo Pedro Galego Feal, o 25 de xuño de 2018.
28/06/2018 | Administración LocalMunicipal
As Somozas
Composición da Mesa de Contratación Permanente

O Pleno do Concello de As Somozas, na súa sesión extraordinaria de data 25 de abril de 2018, adoptou o seguinte acordo: “IV.–ACORDAR, SE PROCEDE, O NOMEAMENTO DE INTEGRANTES NA MESA DE CONTRATACIÓN. Dáse conta da Lei 9/2017, do 8 de novembro, de Contratos do Sector Público, cuia disposición adicional 2.ª, apartado 7, establece a composición da Mesa de Contratación. A Corporación dáse por enterada, e por unanimidade acorda: 1.º.–Constituír a Mesa de Contratación Permanente que actuará en todos los procedimientos de contratación que licite este Concello.2.º.–Establecer a composición da Mesa de Contratación do seguinte xeito: Presidente: Juan Alonso Tembrás (alcalde). Vogais: Arturo Andrés Blanco Veloso (secretario-interventor). Ignacio Aguiriano Ramudo (arquitecto municipal). Lourdes Perez Garrote (técnico de xestión). Secretaria: María del Pilar Durán Rico (auxiliar servizo de contratación). 3.º.–Publicar a composición da Mesa de Contratación no perfil do contratante deste Concello.” As Somozas, 22 de xuño de 2018. O alcalde Asdo.: Juan Alonso Tembrás
28/06/2018 | Administración LocalMunicipal
A Coruña
Área de Rexeneración Urbana e Dereito á Vivenda
Mobilidade
Anuncio de rectificación de erros do anuncio de aprobación da delimitacion do ámbito da cidade vella como área de preferencia peonil

ANUNCIO DE RECTIFICACIÓN DE ERROS DO ANUNCIO DE APROBACIÓN DA DELIMITACIÓN DO ÁMBITO DA CIDADE VELLA COMO ÁREA DE PREFERENCIA PEONIL O Concelleiro de Mobilidade Sostible, por delegación do Alcalde, o 1 de xuño de 2018, asinou a Resolución pola que se establece a delimitación do ámbito interior da Cidade Vella como área de preferencia peonil, Resolución que se publicou no BOP do 15 de xuño de 2018. O 22 de xuño de 2018 asinou a Resolución que se trascribe a continuación: RESOLUCIÓN Modificar ao amparo do disposto no artigo 109.2 da Lei 39/2015, do 1 de outubro, do Procedemento Administrativo Común das Administracións Públicas, o punto terceiro do apartado CUARTO da Resolución do Concelleiro de Mobilidade Sostible, do 1 de xuño de 2018, publicada no BOP do 15 de xuño de 2018, de forma que onde di: “vehículos cualificados de servizo público que non excedan de 8 metros de longo”, debe dicir: “vehículos cualificados de servizo público, coa limitación de 8 metros de longo para a circulación no ámbito interior da Cidade Vella”. A Coruña, a 22 de xuño de 2018. O Director de Espazo Público e Mobilidade Mirian Rosario Bouzraa Garcia Alcaide
28/06/2018 | Administración LocalMunicipal
Laxe
Padrón SAF maio 2018

Exposición pública do padrón fiscal do prezo público do Servizo de Axuda no Fogar correspondente ao mes de maio de 2018 En data de 19 de xuño de 2018 ditouse a Resolución da Alcaldía número 487/2018, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 19/06/2018, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de maio de 2018. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de maio de 2018 que importa un total de mil oitocentos oitenta e tres euros e sesenta e oito cents (1.883,78 euros), que comprende un total de 45 recibos. Segundo. –Expoñer ao público o padrón aprobado, mediante a publicaciòn de edicto no Boletín Oficial da Provincia e no taboleiro de anuncios da Corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 20 de xuño de 2018. O alcalde José Manuel Mouzo Castiñeira
28/06/2018 | Administración LocalConsorcios
Consorcio As Mariñas
Aprobación inicial do Padrón fiscal da taxa pola recollida de residuos sólidos urbanos correspondente ao segundo trimestre do ano 2018, que rexerá para o Concello de Culleredo

O Presidente do Consorcio “As Mariñas” mediante Resolución de data 18/06/2018, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2018, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 18 de xuño de 2018 O Presidente José Antonio Santiso Miramontes
28/06/2018 | Administración LocalMunicipal
Cee
Decreto de aprobación de bolsa de emprego de funcionario/a interino/a auxiliar administrativo/a notificador/a

RESOLUCIÓN ASUNTO: APROBACIÓN BOLSA DE EMPREGO FUNCIONARIO/A INTERINO/A PRAZA AUXILIAR ADMINISTRATIVO/A NOTIFICADOR/A (artigo 10.1 do TREBEP). EXPEDIENTE DECRETO: 2018/G003/000378 ANTECEDENTES: Visto o expediente tramitado ao efecto. Considerando a proposta elevada á Alcaldía polo Tribunal cualificador. No uso das atribucións que me outorga a lexislación do réxime local, RESOLVO: PRIMEIRO.–Aprobar a seguinte Bolsa de Emprego de funcionario/a interino/a, da praza de Auxiliar Administrativo/a Notificador/a do Concello de Cee-artigo 10.1 TREBEP-por orden de puntuación acadada: ARES LEMA, SARA: 66,88. DE ANCA, FRANCISCO JONAS BALADER: 63,50. DASCALU SEI, DOMINGO LUIS: 59,75. SANFELIZ MARCON, SARA MARCELA IELTXU: 56,50. MOTRIUC LUEZAS, OSIRIS: 55,51. SEGUNDO.–Proceder a publicación da presente Resolución, na páxina web municipal, taboleiro de anuncios do Concello e Boletín Oficial da Provincia. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, martes 19 de xuño de 2018. O alcalde Ramón Vigo Sambade
28/06/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 14 de xuño de 2018, ditou o seguinte DECRETO: “Ausentándome do termo municipal o próximo venres, día 15 de xuño do 2018, e tendo en conta o establecido no artigo 125.1 da Lei 7/85, do 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVO: Que me substitúa nas miñas funcións a Balla Tornamira Bradineras, D.ª María García Gómez o venres 15 de xuño do 2018. Alcaldía da Cidade de A Coruña, a catorce de xuño do 2018. O alcalde, Xulio Xosé Ferreiro Baamonde. Asdo”. A Coruña, 18 de xuño de 2018. O ALCADE, PD. D. M.ª Eugenia Vieito Blanco
28/06/2018 | Administración LocalMunicipal
Outes
Anuncio de aprobación do padrón do lixo do 1º semestre de 2016

A Xunta de Goberno Local deste Concello, en sesión de 25 de xuño de 2018, aprobou o padrón de contribuíntes da taxa polo servizo de recollida de lixo do 1º semestre de 2018, composto por un total de 3.511 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 27 de xullo de 2018 ata o 27 de setembro de 2018. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 25 de xuño de 2018. A ALCALDESA, Asdo.: María Beatriz Molinos Vidal.
28/06/2018 | Administración LocalMunicipal
Camariñas
Delegación das funcións da Alcaldía os días 22, 23 e 24 de xuño de 2018 por ausencia

Por ausentarme da Alcaldía os días 22, 23 e 24 de xuño de 2018, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data PRIMEIRO. Delegar as funcións da Alcaldía os días 22, 23 e 24 de xuño de 2018, na 1ª tenente de alcalde, Dna. Brian Edward Inglada Alabert. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 25 de xuño de 2018 O alcalde, Asdo.: Manuel Valeriano Alonso de León.
20/06/2018 | Administración LocalMunicipal
Tordoia
Listaxe provisional de persoas admitidas e excluídas ao proceso selectivo para a provisión en propiedade dunha praza de administrativo

Secretaría ANUNCIO Listaxe provisional de persoas admitidas e excluídas ao proceso selectivo para a provisión en propiedade dunha praza de administrativo Expirado o prazo de presentación de solicitudes de admisión nas probas de selección de persoal para a provisión en propiedade da praza seguinte: Grupo: C; Subgrupo: C1; Escala: Administración Xeral; Subescala: Administrativo; Clase: Media; Denominación: Administrativo; Número de Vacantes.1 De conformidade coas bases da convocatoria aprobadas xunto coa convocatoria por Resolución de Alcaldía número 47/2018, de data 14/03/2018, e en virtude do artigo 20 do Regulamento xeral de ingreso do persoal ao servizo da Administración Xeral do Estado e de provisión d epostos de traballo e promoción profesional dos funcionarios civís da Administración Xeral do Estado aprobado polo Real decreto 364/1995, do 10 de marzo, e o artigo 21.1. g), da Lei 7/1985, do 2 de abril, de bases do réxime local, RESOLVO: Primeiro. –Aprobar a seguinte relación provisional de aspirantes admitidos e excluídos: Relación de aspitantes admitidos: Relación de aspirantes excluídos e motivo: Segundo. –Os aspirantes excluídos dispoñen dun prazo de dez días hábiles, a partir da publicación de este anuncio no Boletín Oficial da Provincia, para formular reclamacións ou subsanar os defectos que motivaron a súa exclusión. Terceiro. –Publicar a relación provisional de admitidos e excluídos no Boletín Oficial da Provincia e no taboleiro de anuncios do Concello. Tordoia, 15 de xuño de 2018. A alcaldesa en funcións Barbara Lucia Echchakir Del Pezo
20/06/2018 | Administración LocalMunicipal
Cabanas
Convocatoria para contratación persoal laboral PEL-2018 da Deputación da Coruña

ANUNCIO Anuncio de convocatoria para a contratación de persoal laboral temporal incluído dentro do Plan de Integración Laboral da Deputación Provincial da Coruña. Anualidade 2018 Visto a Resolución 2018/16674, do 16 de maio de 2018, da Deputación Provincial da Coruña, publicada no BOP n.º 94, de 21 de maio de 2018, pola que se aproba o Programa de Integración Laboral mediante a execución de obras e servizos municipais dos concellos da provincia da Coruña de menos de 20.000 habitantes durante o exercicio 2018 (PEL-Concellos), modificada pola Resolución 2018/17530, de data 23 de maio de 2018, publicada no BOP n.º 98, de data 25 de maio de 2018, polo que se outorga ao Concello de Cabanas unha subvención de 28.000 euros para a contratación de persoal para a execución de obras e servizos municipais, dentro do Programa de Integración Laboral da anualidade 2018. Por Resolución da Alcaldía 398/2018, aprobouse a convocatoria e a as bases para a contratación de catro (4) peóns, por un período de 6 meses e un (1) albanel oficial de 2.ª, por un período de catro meses, en réxime de persoal laboral temporal, a xornada parcial, mediante a modalidade contractual prevista no artigo 15.1. a) do Real Decreto Lexislativo 5/2015, do 23 de outubro, polo que se aproba o Texto Refundido da Lei do Estatuto dos Traballadores. As bases están a disposición das persoas interesadas no taboleiro de anuncios do Concello de Cabanas e na páxina web municipal, www.cabanas. gal. O prazo de presentación de solicitudes será de seis (6) días naturais, contados desde o día seguinte ao da publicación do presente anuncio no Boletín Oficial da Provincia. Cabanas, 18 de xuño de 2018. O alcalde Asdo.: Germán Castrillón Permuy
20/06/2018 | Administración LocalMunicipal
Moeche
Modificación das bases reguladoras para a concesión de axudas ás entidades sen ánimo de lucro para o desenvolvemento de actividades, obras ou servizos durante o ano 2018

Modificación das bases reguladoras para a concesión de axudas ás entidades sen ánimo de lucro para o desenvolvemento de actividades, obras ou servizos durante o ano 2018 A Xunta de Goberno Local, en sesión celebrada o día 18 de abril de 2018, prestou a súa aprobación á convocatoria e bases reguladoras para a concesión de axudas ás entidades sen animo de lucro para o desenvolvemento de actividades, obras ou servizos durante o ano 2018, publicadas no BOP n.º 93, de data 18 de maio de 2018. Na base 11.2. –Prazo de xustificación, por erro figuraba un mes desde a concesión da subvención para presentar a documentación xustificativa, o que limita a capacidade de actuación das entidades ao longo do exercicio, considerando necesario establecer un novo prazo de xustificación ata o 30 de novembro do presente exercício. A Xunta de Goberno Local, en sesión celebrada o día 6 de xuño de 2018, acordou a modificación do prazo de xustificación como se indica a continuación: “Modificación do artigo 11.2.–Prazo de xustificación. Para poder percibiren as subvencións concedidas de acordo coas presentes bases, establécese un prazo ata o 30 de novembro de 2018 para que as entidades beneficiarias presenten a documentación xustificativa no Rexistro xeral do Concello. Se non presentase a xustificación dentro do prazo, a entidade beneficiaria será requirida para a súa presentación (art.70 Real decreto 887/2006). A falta de presentación no prazo de quince días dende o requirimento, dará lugar a que a Alcaldía se inicie un expediente de anulación do correspondente compromiso. Estes prazos, así como o de presentación de solicitudes, entenderase sen prexuízo do prazo de dez días que se concederá no caso de presentación de documentación incompleta ou defectuosa para a súa rectificación.” Moeche, 13 de xuño de 2018. A alcaldesa Beatriz Bascoy Maceiras
20/06/2018 | Administración LocalMunicipal
Oleiros
Urbanismo
Exposición pública da aprobación inicial do proxecto “Urbanización POL-24 por resolución n.º 2357/18”

A N U N C I O Expte. FG n.º 624 Por Resolución desta Alcaldía n.º 2357, de data 8 de xuño de 2018, acordouse aprobar inicialmente con condicións o PROXECTO DE URBANIZACIÓN DO POL-24 “O PARAÍSO”, en PERILLO (documento n.º 6107, de data 03.04.2018). De conformidade co artigo 226.2 do Decreto n.º 143/2016, do 22 de setembro, polo que se aproba o regulamento de Lei 2/2016 de 20 de febreiro, do solo de Galicia, o expediente estará exposto ao público na Área de Urbanismo do Concello de Oleiros, de 8.30 a 14 horas, polo prazo DUN MES, para os efectos de presentación das alegacións que se estimen oportunas. Oleiros, 14 de xuño de 2018. O alcalde-presidente Asdo.: Ángel García Seoane
20/06/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución pola que se aproba o prazo de presentación de solicitudes para a asistencia ao Mercado da Deputación da Coruña, no marco do Festival da Luz, que terá lugar entre os días 7 e 9 de setembro de 2018

ANUNCIO Resolución número 2018/21454, do 15/06/208, pola que se aproba o prazo de presentación de solicitudes para a asistencia ao Mercado da Deputación da Coruña, no marco do Festival da Luz que terá lugar en Boimorto entre os días 7 a 9 de setembro de 2018 RESOLUCIÓN POLA QUE SE APROBA O PRAZO DE PRESENTACIÓN DE SOLICITUDES PARA A ASISTENCIA AO MERCADO DA DEPUTACIÓN DA CORUÑA, NO MARCO DO FESTIVAL DA LUZ QUE TERÁ LUGAR ENTRE OS DÍAS 7 E 9 DE SETEMBRO DE 2018 Don Valentín González Formoso, Presidente da Deputación Provincial da Coruña. Examinados os informes emitidos pola Sección de Promoción Económica e Emprego e a Intervención Provincial RESOLVO: Examinados os informes emitidos pola Sección de Promoción Económica e Emprego, e a Intervención Provincial 1.º.–Aprobar a apertura do prazo de presentación de solicitudes para a asistencia ao Mercado da Deputación da coruña, no marco do Festival da Luz que terá lugar en Boimorto entre os día 7 e 9 de setembro de 2018.2.º.–O prazo de presentación de solicitudes será desde a data desta publicación ata o día 30 de xuño de 2018, para todos aqueles produtores e artesáns da provincia da Coruña que queiran expor, presentar, demostrar e informar sobre os seus produtos, ao público asistente ao Festival da Luz que se celebrará en el municipio de Boimorto durante os días 7 e 9 de setembro de 2018.3.º.–A Deputación da Coruña poñerá ao dispor de cada un dos produtores/artesáns un espazo expositivo e demostrativo dos seus produtos dentro do Mercado co que conta a Deputación no recinto do Festival da Luz.4.º.–Datas: 7-9 SETEMBRO 2018. Lugar: Boimorto (FESTIVAL DA LUZ) 5.º.–Requisitos. – Produtos artesanais, ecolóxicos, tradicionais, creativos, reciclados e reciclables, etc. – Realizaranse demostracións, presentacións e/ou degustacións. – Primaranse programas educativos e/ou formativos no que se priorice o medioambiente, o aforro e a sustentabilidade. – Terán prioridade aqueles produtores/artesáns que pertenzan e asistan baixo a supervisión de calquera asociación ou entidade sen ánimo de lucro. Tamén aqueles que conten con selos oficiais que acrediten e recoñezan os seus produtos. – Non se admitirán produtos alimentarios de consumo directo (non envasados ni enlatados) como embutidos, queixos, pan, etc., nin ningún tipo de bebida con ou sen alcol. – Os interesados deberán mandar a súa solicitude á dirección de correo: festivaldaluz@dacoruna. gal indicando o seu nome, teléfono, dirección física da súa actividade e unha breve descrición (texto e fotografías) da súa actividade asi como os satos de alta como autónomo. – As prazas son limitadas e as solicitudes estudaranse en rigorosa orde de chegada.” A Coruña, 15 de xuño de 2018. O presidente O secretario Valentín González Formoso José Luis Almau Supervía
20/06/2018 | Administración LocalMunicipal
Sada
Servizos Económicos
Aprobación definitiva do orzamento 2018

Aprobación definitiva do orzamento 2018 Na sesión plenaria celebrada o día 26 de abril de 2018, a Corporación Municipal acordou aprobar inicialmente o orzamento xeral e o cadro de persoal para o exercizo 2018. O expediente expúxose ao público mediante anuncio publicado no BOP n.º 84, con data 4 de maio de 2018. A Corporación Municipal, en sesión celebrada o 14 de xuño de 2018, acordou desestimar as reclamacións presentadas e aprobar definitivamente o orzamento xeral e o cadro de persoal para o exercicio 2018. En aplicación do establecido no artigo 112 da Lei 7/1985, do 2 de abril, reguladora das bases do réxime local, artigo 169 do Texto refundido da lei reguladora das facendas locais, aprobado por R. D. lexislativo 2/2004, do 5 de marzo, e artigo 20 do R. D. 500/1990 do 20 de abril, polo que se desenvolve parcialmente a Lei reguladora das facendas locais, procédese a publicar o orzamento 2017 deste Concello, que presenta o seguinte resumo por capítulos: En aplicación do establecido no artigo 127 do Texto refundido de disposicións legais vixentes en materia de réxime local, aprobado por R. D. lexislativo 781/1986, do 18 de abril, procédese á publicación íntegra do cadro de persoal: A) PERSOAL FUNCIONARIO H. E.: habilitación estatal A. P.: Agrupacións profesionais B) PERSOAL LABORAL FIXO C) PERSOAL EVENTUAL De acordo co disposto no artigo 171 do texto refundido da Lei reguladora das facendas locais e no artigo 46.1 da Lei 29/1998, do 13 de xullo, reguladora da xurisdicción contencioso-administrativa. Contra o presente acordo poderá interpoñerse directamente recurso contencioso-administrativo, no prazo de dous meses, a contar dende o día seguinte ao da publicación do presente anuncio. Sada, 15 de xuño de 2018. O alcalde Óscar Benito Portela Fernández
20/06/2018 | Administración LocalMunicipal
A Capela
Padrón fiscal maio 2018 taxas servizo de axuda no fogar

Por resolución da alcaldía nº 159/2018, do día 15 de xuño, aprobouse o padrón de contribuíntes correspondente ao mes de maio do exercicio 2018 da taxa de prestación do Servizo de Axuda no Fogar (dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 15 de xuño de 2018 O alcalde Manuel Meizoso López
20/06/2018 | Administración LocalMunicipal
A Capela
Información pública padrón fiscal taxas servizo de recollida e tratamento de RSU 2º trimestre 2018

O padrón fiscal da taxa de prestación do servizo de recollida e tratamento de RSU, correspondente ao 2º trimestre do exercicio 2018, foi aprobado por resolución da alcaldía Nº 160/2018 do día 15 de xuño de 2018. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei reguladora das facendas locais) no prazo dun mes, contado dende o seguinte ao da finalización do período de exposición pública do referido padrón fiscal. Contra a resolución recaída no recurso de reposición poderase interponer, diante do Xulgado do Contencioso-Administrativo competente, o recurso contencioso-administrativo no prazo de dous meses, contados dende o día seguinte ao da notificación da dita resolución. No caso de non recaer resolución alguna no prazo dun mes contado dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos xurídicos establecidos no artigo 25 da Lei 39/2015, do 1 de outubro, do procedemento administrativo común das Administracións Públicas. Non obstante, se se considera convinte, poderase empregar e exercitar calquera outro recurso. A publicación no BOP do presente anuncio ten o carácter de notificación colectiva, ao amparo do previsto no artigo 102.3 da Lei 58/2003, do 17 de decembro, xeral tributaria. O período de pagamento en voluntaria será o comprendido entre os días 1 e 31 de xullo de 2018. Os contribuíntes poderán efecturar o pagamento da débeda tributaria do seguinte xeito: a) Na caixa da Casa do Concello en horario de oficinas b) Na entidade colaboradora Abanca Corporación Bancaria, S. A., presentando o correspondente recibo c) Os recibos domiciliados polos contribuíntes serán cargados directamente polas respectivas entidades bancarias na conta restrinxida de recadación que o concello ten designada para o efecto en Abanca Corporación Bancaria, S. A. Unha vez rematado o prazo de pagamento en voluntaria sinalado, os débitos non satisfeitos entrarán no período executivo, de acordo co establecido no artigo 161 da Lei 58/2003, do 17 de decembro, xeral tributaria, devengando os recargos e xuros de mora establecidos nos artigos 26 e 28 da referida norma. A Capela, 15 de xuño de 2018 O alcalde Manuel Meizoso López
20/06/2018 | Administración LocalMunicipal
Ribeira
Publicación da formalización do contrato de Pavimentación de rúas no casco urbano de Ribeira: Xoana Torres, Carlos Casares, Miguel Rodríguez Bautista, Alcalde Fernández Bermúdez, Cordieiro, Rúa da Habana, Valle Inclán, Castelao e Travesía Manzanares

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Pavimentación de rúas no casco urbano de Riveira: Xoana Torres, Carlos Casares, Miguel Rodríguez Bautista, Alcalde Fernández Bermúdez, Cordieiro, Rúa da Habana, Valle Inclán, Castelao e Travesía Manzanares. Tipo de contrato: Contrato administrativo de obras. Financiamento: Plan Provincial de Cooperación ás Obras e Servizos de Competencia Municipal (PLAN ÚNICO DE CONCELLOS) POS+ 2017, da Excma. Deputación Provincial de A Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 24 / 05 / 2018). Adxudicatario: Construcciones J. Mauri e Hijos, S. L. Prezo de adxudicación: 112.939,97 euros (base: 93.338,82 euros; IVE 21%: 19.601,15 euros). Prazo de execución: 4 meses. Data da formalización do contrato: 05 / 06 / 2018. Riveira, 14 de xuño de 2018 O Alcalde, Asdo./ Manuel Ruiz Rivas.
20/06/2018 | Administración LocalMunicipal
Ribeira
Publicación da formalización do contrato do Servizo de mantemento dos campos de fútbol de céspede artificial da Tasca en Aguiño, da Trinidade en Oleiros e da Guía en Carreira

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Obxecto: Servizo de mantemento dos campos de fútbol de céspede artificial da Tasca en Aguiño, da Trinidade en Oleiros e da Guía en Carreira. Tipo de contrato: Contrato administrativo de servizos. Financiamento: Municipal. Procedemento de licitación: Procedemento aberto con multiplicidade de criterios de adxudicación. Órgano adxudicador: Xunta de Goberno Local (sesión da data 16 / 05 / 2018). Adxudicatario: Oziona Soluciones de Entretenimiento, S. L. Prezo de adxudicación anual: 6.043,95 euros (base: 4.995,00 euros; IVE 21%: 1.048,95 euros). Prazo de duración: 2 años. Non obstante o contrato poderá prorrogarse con carácter anual e ata un máximo de 2 prórrogas. Actuacións de mantemento preventivo anuais a realizar: 8 en cada un dos campos obxecto do contrato. Data da formalización do contrato: 13 / 06 / 2018. Riveira, 14 de xuño de 2018 O Alcalde, Asdo./ Manuel Ruiz Rivas.
20/06/2018 | Administración LocalMunicipal
Aranga
Secretaría - Intervención
Liquidación do prezo público do servizo de axuda a domicilio do mes de maio

Por Resolución da Alcaldía do 14 de xuño de 2018 aprobouse o padrón de contribuíntes e liquidación do servizo de axuda no fogar correspondente ao mes de maio de 2018, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Aranga, 14 de xuño de 2018. O alcalde Asdo.: Alberto Platas Álvarez
20/06/2018 | Administración LocalMancomunidades
Mancomunidade de Concellos da Comarca de Ferrol
Acordo relativo á convocatoria dunha praza de auxiliar administrativo/a que figura na oferta de emprego público do ano 2017

ANUNCIO Acordo relativo á convocatoria dunha praza de auxiliar administrativo/a que figura na oferta de emprego público do ano 2017 O Pleno da Mancomunidade de Concellos da Comarca de Ferrol, en sesión ordinaria celebrada o día 14 de maio de 2018, adoptou, entre outros, o seguinte acordo relativo á convocatoria dunha praza de auxiliar administrativo/a que figura na oferta de emprego público do ano 2017: “O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s, sendo que o/a aspirante que acade a primeira posición segundo orde de prelación das puntuacións totais, será proposto para nomeamento. Os restantes aspirantes, segundo orde de prelación de ditas puntuacións totais, conformarán unha listaxe de substitucións. O presente acordo publicarase no B. O. P.” Ferrol, 12 de xuño de 2018. O presidente da Mancomunidade Jorge Juan Suárez Fernández
20/06/2018 | Administración LocalMunicipal
Melide
Aprobación da Ordenanza número 28.5º do prezo público bus turístico do concello de Melide

EDICTO Aprobación da Ordenanza número 28.5.º de PREZO PÚBLICO BUS TURÍSTICO do concello de Melide Unha vez aprobado pola Xunta de Goberno Local do 14/06/2018 a aprobación do establecemento da Ordenanza número 28.5.º de PREZO PÚBLICO BUS TURÍSTICO do concello de Melide, acórdase a súa publicación para xeral coñecemento, quedando redactada nos seguintes termos: “ARTIGO 1.–Fundamento e natureza. No uso das facultades conferidas polo artigo 106.1 da Lei 7/1985, do 2 de abril, reguladora das Bases do Réxime Local, e artigo 127 do R. D. L.2/2004, do 5 de marzo, polo que se aproba o texto refundido da Lei reguladora das Facendas Locais, e de conformidade co disposto nos artigos 41 a 47, ambos inclusive, do R. D. L.2/2004, establécese o prezo público polo uso dos servizo de BUS TURÍSTICO. ARTIGO 2.–Concepto. Os prezo público regulado nesta Ordenanza constitúe a utilización do servizo de bus turístico do Concello de Melide por razóns culturais e de interese público. É obxecto deste prezo público a utilización do servizo de bus turístico e polo prazo de tempo establecido na autorización correspondente. ARTIGO 3.–Obrigados ó pago. Están obrigados ao pago do prezo público establecido nesta Ordenanza os usuarios/beneficiarios do bus turístico. ARTIGO 4.–Tarifa. As tarifas as que se refire o artigo anterior estrutúranse do xeito seguinte: – Por cada viaxe no bus turístico: 2 €/persoa. ARTIGO 5.–Normas de xestión.1.–As persoas interesadas en usar o bus turístico poderán solicitar previamente na Oficina de Turismo (Furelos, s/n) do Concello de Melide a reserva de praza ou persoarse no lugar de saída do bus turístico (capela de San Roque). 2.–Admitiranse tantos usuarios como capacidade teña o autobús por orde de rexistro de entrada e posteriormente por orde de chegada a dita parada.3.–O usuario deberá facer o pagamento no momento da solicitude previa na Oficina de Turismo (Furelos, s/n) do Concello de Melide ou no momento de persoarse na parada de saída do autobús. En ambos os dous casos, expedirase o resgardo acreditativo do pagamento.4.–Unicamente procederá a devolución do prezo público de constar solicitude por escrito renunciando á reserva de praza no bus turístico presentada con anterioridade mínima dun día ao inicio do servizo e sempre que solicitasen a reserva de praza por escrito no lugar habilitado ao efecto. Cando por causas non imputables ao obrigado no pagamento do prezo, o servizo ou a actividade non se preste ou desenvolva, procederá a devolución do importe correspondente. Para o non previsto na presente ordenanza, estarase ao disposto na Ordenanza Xeral número 28, xeral reguladora do establecemento ou modificación dos prezos públicos do concello de Melide. O presente prezo público entrará en vigor de acordo co sinalado na Ordenanza xeral de prezos públicos e no TRLFL logo da súa publicación no BOP e no taboleiro de edictos do Concello. Melide, 14 de xuño de 2018. A alcaldesa Dalia García Couso
20/06/2018 | Administración LocalMunicipal
Santiago de Compostela
Persoal
Modificación do artigo 3.2 do Acordo Regulador/Convenio Colectivo das condicións de traballo do persoal ó servizo do Concello de Santiago de Compostela

ANUNCIO A Xunta de Goberno Local, en sesión celebrada o día 15 de xuño de 2018, aprobou a modificación do artigo 3.2 do Acordo Regulador /Convenio Colectivo das condicións de traballo do persoal ó servizo do Concello de Santiago de Compostela, publicado no Boletín Oficial da Provincia con data do 3 de febreiro de 2010, no que atinxe á xornada de verán, que queda establecida como segue: “Art.3.2.–Xornada de verán. Entre o 15 de xuño e o 15 de setembro, o horario ordinario reducirase unha hora á saída en todos os servizos, agás nos que se realice traballo por quendas con relevo ou nos que a redución do horario supoña un prexuízo para o servizo público. Nestes supostos a xornada de verán será compensada cos días libres que procedan, nos seus calendarios anuais específicos. Especificamente, nos servizos de Policía Local, Extinción de Incendios e Banda de Música, a redución da xornada de verán substituirase por días ou horas libres nos seus calendarios específicos, de acordo coa seguinte compensación:  Policía Local: 6 días libres. Compensados preferentemente no período vacacional de xuño a setembro.  Servizo de extinción de incendios: 2 días libres. Compensados preferentemente no período vacacional de xuño a setembro.  Banda de música: 42 horas anuais. Compensados no calendario anual. Para os efectos de concretar cada ano as datas exactas de implantación da xornada de verán, as datas de 15 de xuño a 15 de setembro tomaranse como referencia aos efectos de cómputo de xornada, sen prexuízo de que mediante circular da concellería delegada de persoal e previa consulta coas organizacións sindicais e o comité de empresa, as ditas datas se adapten cada ano ao calendario laboral para configurar semanas completas.” O que se publica ós efectos oportunos. Santiago de Compostela, 15 de xuño de 2018. A concelleira-delegada de economía, facenda e administración, María Rozas Pérez